
DR 30.10.2012 65 

 
Jadi oleh sebab itu ramai yang menyatakan kesyukuran mereka dan inilah 

sebenarnya yang saya hendak tekankan iaitu kita bersyukur dengan apa yang telah kita 
peroleh selama kini 55 tahun kita merdeka, keadaan di luar bandar bertambah baik 
daripada 50 tahun yang lalu.  Ini hakikat yang sebenar. Bersama-samalah kita bersyukur 
dan sama-sama kita membantu.  

Bagi kita hendak melihat yang negatif mudah, yang hendak menegur mudah.  
Akan tetapi ini juga peluang yang hendak saya gunakan untuk sama-sama kita memberikan 
peranan, memberikan pandangan-pandangan bukan sahaja dalam Dewan ini tetapi di 
kawasan  masing-masing. Oleh sebab di kementerian, kita telah pun menubuhkan Majlis 
Pembangunan Luar Bandar. Ini juga peranan Ahli-ahli Yang Berhormat sekalian diperlukan 
untuk memberikan input yang baik supaya ini akan berada dalam keadaan landasan yang 
cukup baik dan sebagainya. 

■1650 

Jadi, berputar kepada keadaan itu, saya hendak mulakan pertamanya ialah 
berkenaan dengan bajet ini sendiri. Ada pendapat beberapa wakil rakyat terutamanya Yang 
Berhormat Kinabatangan dan sebagainya tentang kekurangan belanjawan kita pada tahun 
2013 ini. Saya hendak sebutkan bahawa anggaran belanjawan keseluruhan Kementerian 
Kemajuan Luar Bandar dan Wilayah bagi tahun 2013 ialah RM9.95 bilion dengan agihan 
belanja mengurus RM5.4 bilion, belanja pembangunan RM4.4 bilion. Ini dari segi sekitar 
angka dia. Jadi memang benar, ada penurunan dari segi belanjawan pembangunan. Sebab 
itu pada kesempatan ini saya ingin memberikan sedikit pandangan bagaimana faktor 
pengurangan belanja pembangunan tahun 2013 ini boleh berlaku.   

Sebenarnya pengurangan belanja pembangunan tahun 2013 daripada RM7 bilion 
kepada RM4 bilion dengan beza sebanyak RM2.5 bilion itu adalah disebabkan faktor had 
siling peruntukan pembangunan yang berasaskan Rolling Plan sebagaimana yang 
ditetapkan oleh Unit Perancang Ekonomi Jabatan Perdana Menteri. Kita ada prosedur yang 
perlu diikut dan inilah yang kita ikut dan sebab itu peruntukan pembangunan bagi tahun 
2013 ini adalah kurang berbanding tahun 2012 kerana fokus dalam tahun 2013 adalah bagi 
menyelesaikan pelaksanaan projek sambungan RMKe-9 rolling plan pertama dan kedua.  
Selain daripada itu tahun 2012, merupakan tahun akhir pelaksanaan NKRA – Infrastruktur 
Asas Luar Bandar di bawah GTP 1.0.  Manakala projek baru, pelaksanaan akan dimulakan 
pada tahun 2014. Justeru lebih daripada... 

Dato' Ismail bin Abd. Muttalib [Maran]:  Yang Berhormat Timbalan Menteri, 
boleh mencelah sedikit? 

Dato' Haji Hasan bin Malek: Saya selesaikan dahulu. Justeru, lebih daripada 80 
peratus daripada peruntukan tahun 2013 yang diluluskan adalah bagi keperluan projek-
projek sambungan, manakala bakinya adalah bagi projek baru terutamanya di bawah 
Program GTP 2.0 termasuk program 21st Century Village (CV). Manakala sebahagian 
besar projek sambungan iaitu hampir 70 peratus daripada peruntukan adalah bagi 
membiayai keperluan projek-projek sambungan NKRA – Infrastruktur Asas Luar Bandar di 
bawah GTP 1.0.   

Selain itu terdapat beberapa peruntukan yang sebelum ini diletakkan di bawah 
belanja pembangunan telah dipindahkan kepada belanjawan mengurus mulai tahun 2013 
seperti berikut. Antaranya, kos operasi dan penyelenggaraan lampu jalan kampung, 
penyelenggaraan sistem bekalan air terawat, NKRA – Rural Basic Infrastructure one-off, 
NKRA – Low Income House Hold one-off seperti membaiki rumah dan KEDAP program. Ini  
dimasukkan pada belanjawan mengurus. Itulah dia senario yang dibentangkan, pertamanya 
untuk difahami oleh Ahli-ahli Yang Berhormat sekalian.  Jemput Yang Berhormat Maran. 

Dato' Ismail bin Abd. Muttalib [Maran]:  Terima kasih Timbalan Menteri, terima 
kasih Tuan Pengerusi. Saya berpandangan bahawa penurunan kadar peruntukan kepada 
kementerian ini di bahagian pembangunan saya ingat sebahagian telah dijawab oleh 
Timbalan Menteri tadi. Maknanya menunjukkan bahawa negara kita ini dari segi 
pembangunan luar bandar ini semakin meningkat sedangkan negara kita ini tidak 
membesar.  Kalau berapa ribu kilometer luas Malaysia ini, ia sudah tidak membesar. 
Keperluan pembangunan itu tidak membesar cuma mungkin keperluan lain. Tidak 
bermakna jika kurangnya peruntukan bahagian pembangunan bererti kerajaan menepikan 
pembangunan luar bandar.  



Jadi oleh sebab itu ramai yang menyatakan kesyukuran mereka dan inilah. sebenarnya yang saya hendak tekankan iaitu kita bersyukur dengan apa yang telah kita peroleh selama kini 55 tahun kita merdeka, keadaan di luar bandar bertambah baik daripada 50 tahun yang lalu. Ini hakikat yang sebenar. Bersama-samalah kita bersyukur dan sama-sama kita membantu. Bagi kita hendak melihat yang negatif mudah, yang hendak menegur mudah. Akan tetapi ini juga peluang yang hendak saya gunakan untuk sama-sama kita memberikan peranan, memberikan pandangan-pandangan bukan sahaja dalam Dewan ini tetapi di kawasan masing-masing. Oleh sebab di kementerian, kita telah pun menubuhkan Majlis Pembangunan Luar Bandar. Ini juga peranan Ahli-ahli Yang Berhormat sekalian diperlukan untuk memberikan input yang baik supaya ini akan berada dalam keadaan landasan yang cukup baik dan sebagainya. #1650. Jadi, berputar kepada keadaan itu, saya hendak mulakan pertamanya ialah berkenaan dengan bajet ini sendiri. Ada pendapat beberapa wakil rakyat terutamanya Yang Berhormat Kinabatangan dan sebagainya tentang kekurangan belanjawan kita pada tahun 2013 ini. Saya hendak sebutkan bahawa anggaran belanjawan keseluruhan Kementerian Kemajuan Luar Bandar dan Wilayah bagi tahun 2013 ialah RM9.95 bilion dengan agihan belanja mengurus RM5.4 bilion, belanja pembangunan RM4.4 bilion. Ini dari segi sekitar angka dia. Jadi memang benar, ada penurunan dari segi belanjawan pembangunan. Sebab itu pada kesempatan ini saya ingin memberikan sedikit pandangan bagaimana faktor pengurangan belanja pembangunan tahun 2013 ini boleh berlaku. Sebenarnya pengurangan belanja pembangunan tahun 2013 daripada RM7 bilion kepada RM4 bilion dengan beza sebanyak RM2.5 bilion itu adalah disebabkan faktor had siling peruntukan pembangunan yang berasaskan Rolling Plan sebagaimana yang ditetapkan oleh Unit Perancang Ekonomi Jabatan Perdana Menteri. Kita ada prosedur yang perlu diikut dan inilah yang kita ikut dan sebab itu peruntukan pembangunan bagi tahun 2013 ini adalah kurang berbanding tahun 2012 kerana fokus dalam tahun 2013 adalah bagi menyelesaikan pelaksanaan projek sambungan RMKe-9 rolling plan pertama dan kedua. Selain daripada itu tahun 2012, merupakan tahun akhir pelaksanaan NKRA- Infrastruktur Asas Luar Bandar di bawah GTP 1.0. Manakala projek baru, pelaksanaan akan dimulakan pada tahun 2014. Justeru lebih daripada... Dato' Ismail bin Abd. Muttalib [Maran]: Yang Berhormat Timbalan Menteri, boleh mencelah sedikit?. Dato' Haji Hasan bin Malek: Saya selesaikan dahulu. Justeru, lebih daripada 80 peratus daripada peruntukan tahun 2013 yang diluluskan adalah bagi keperluan projek- projek sambungan, manakala bakinya adalah bagi projek baru terutamanya di bawah Program GTP 2.0 termasuk program 21st Century Village (CV). Manakala sebahagian besar projek sambungan iaitu hampir 70 peratus daripada peruntukan adalah bagi membiayai keperluan projek-projek sambungan NKRA- Infrastruktur Asas Luar Bandar di bawah GTP 1.0. Selain itu terdapat beberapa peruntukan yang sebelum ini diletakkan di bawah belanja pembangunan telah dipindahkan kepada belanjawan mengurus mulai tahun 2013 seperti berikut. Antaranya, kos operasi dan penyelenggaraan lampu jalan kampung, penyelenggaraan sistem bekalan air terawat, NKRA- Rural Basic Infrastructure one-off, NKRA- Low Income House Hold one-off seperti membaiki rumah dan KEDAP program. Ini dimasukkan pada belanjawan mengurus. Itulah dia senario yang dibentangkan, pertamanya untuk difahami oleh Ahli-ahli Yang Berhormat sekalian. Jemput Yang Berhormat Maran. Dato' Ismail bin Abd. Muttalib [Maran]: Terima kasih Timbalan Menteri, terima kasih Tuan Pengerusi. Saya berpandangan bahawa penurunan kadar peruntukan kepada kementerian ini di bahagian pembangunan saya ingat sebahagian telah dijawab oleh Timbalan Menteri tadi. Maknanya menunjukkan bahawa negara kita ini dari segi pembangunan luar bandar ini semakin meningkat sedangkan negara kita ini tidak membesar. Kalau berapa ribu kilometer luas Malaysia ini, ia sudah tidak membesar. Keperluan pembangunan itu tidak membesar cuma mungkin keperluan lain. Tidak bermakna jika kurangnya peruntukan bahagian pembangunan bererti kerajaan menepikan pembangunan luar bandar.